**Αθήνα:** 11.11.2020

**Αρ. Πρωτ.:** 1492

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ζητείται διόρθωση της εγκυκλίου μεταθέσεων εκπαιδευτικών**

Επιστολή στο υπουργείο Παιδείας [σχετικά με την εγκύκλιο μεταθέσεων εκπαιδευτικών έστειλε η ΕΣΑμεΑ](https://www.esamea.gr/our-actions/ypdbmth/5039-diorthosi-tis-yp-arith-149629-e2-egkyklioy-metatheseon-ekpaideytikon-oste-na-enarmonistei-me-to-arthro-42-toy-n-4711-2020), ζητώντας τη διόρθωσή της.

Πιο συγκεκριμένα, στην υπ' αριθ. 149629/Ε2 εγκύκλιο μεταθέσεων εκπαιδευτικών, στο κεφάλαιο που αναφέρει τις ειδικές κατηγορίες εκπαιδευτικών, μελών Ε.Ε.Π. και Ε.Β.Π. οι οποίοι έχουν το δικαίωμα μετάθεσης, απουσιάζει η κατηγορία των εκπαιδευτικών που έχουν οι ίδιοι ή οι σύζυγοί τους 75% ποσοστό αναπηρίας.

Η ΕΣΑμεΑ θεωρεί ότι ο εν λόγω αποκλεισμός οφείλεται σε παράλειψη και όχι σε σκόπιμη ενέργεια και ζητά τη διόρθωση της εν λόγω εγκυκλίου, ώστε να συμπεριληφθούν στην εν λόγω ευεργετική ρύθμιση όσοι έχουν, οι ίδιοι ή οι σύζυγοί τους, ποσοστό αναπηρίας 75% και άνω ανεξαρτήτως παθήσεως, όπως επιτάσσει και ο νόμος.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |